ซักเคอร์เบิร์ก ประกาศไล่พนักงาน 11,000 คน
โดยจำนวนพนักงานล่าสุดของ Meta อยู่ที่ 87,000 คน เท่ากับว่าการประกาศลดพนักงานของซักเคอร์เบิร์ก คิดเป็นมากถึง 13% เรียกได้ว่าเป็นการไล่พนักงานออก มากที่สุดในปีนี้
9 พ.ย. 2565

ซักเคอร์เบิร์ก ประกาศไล่พนักงาน 11,000 คน /โดย ลงทุนแมน
โดยจำนวนพนักงานล่าสุดของ Meta อยู่ที่ 87,000 คน เท่ากับว่าการประกาศลดพนักงานของซักเคอร์เบิร์ก คิดเป็นมากถึง 13% เรียกได้ว่าเป็นการไล่พนักงานออก มากที่สุดในปีนี้
สาเหตุสำคัญที่ Meta ต้องไล่พนักงานออก ก็เพราะว่าบริษัทจำเป็นต้องลดค่าใช้จ่ายลง เนื่องจากไตรมาสที่ผ่านมา Meta มีค่าใช้จ่าย มากถึง 8 แสนล้านบาท เพิ่มขึ้น 19% จากปีก่อนหน้า
ส่งผลให้ กำไรของบริษัท หายไปมากเกินกว่าครึ่งหนึ่ง
หุ้นของ Meta ถูกเทขายรุนแรง จนติดลบมากถึง 20% ทันที ที่มีการรายงานผลประกอบการ..
ทีนี้ มาดูกันว่า Meta ไล่ออก 11,000 คน 
มันมากขนาดไหน ?
จากเว็บไซต์ Comparably พนักงาน Meta มีรายได้เฉลี่ยราว 5.2 ล้านบาทต่อปี
ไล่ออกไป 11,000 คน เท่ากับว่า Meta จะลดค่าใช้จ่ายได้มากถึง 57,200 ล้านบาทต่อปี หรือไตรมาสละ 14,300 ล้านบาท
อย่างไรก็ตาม ซักเคอร์เบิร์ก ก็ได้มีการบอกว่าจะมีการชดเชยให้พนักงาน เป็นเงินเดือน 4 เดือน บวกกับโบนัสการร่วมงานกับบริษัท ปีละ 2 สัปดาห์ รวมถึงสวัสดิการอื่น ๆ เช่น ประกันสุขภาพให้อีก 6 เดือน
โดยมาร์ก ซักเคอร์เบิร์ก ยังบอกต่อไปอีกว่า เพื่อให้บริษัทดำเนินการอย่างมีประสิทธิภาพมากขึ้น
หลังจากนี้ บริษัทจะมีการลดค่าใช้จ่ายที่ไม่จำเป็นในส่วนอื่น ๆ ออกไป 
และจะไม่มีการจ้างงานเพิ่ม ไปจนถึงไตรมาส 1 ปีหน้า
หลังจากตลาดรับรู้เรื่องการปลดพนักงาน 11,000 คน
ซึ่งมากกว่าที่ตลาดคาดการณ์ไว้จากตอนแรกที่คาดกันว่าจะลดออกราว 8,000 คน
หุ้นของ Meta ก็ได้มีแรงซื้อ และ ปรับตัวสูงขึ้นทันทีในช่วง Pre-market +4%..
References
-
-